04007511810990008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΊΑΣ 

ΤΕΥΧΟΣ ΤΕΤΑΡΤΟ Αρ. Φύλλου 751 

18 Οκτωβρίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός ορίων αιγιαλού και δημιουργία ζώνης πα¬ 
ραλίας στη θέση «Λιμάνι» στον όρμο Λειβάδι νήσου 

Σχοινούσας. 1 

Κήρυξη Αναδασωτέας έκτασης 2.949,41 τ.μ. στη θέση 
Παλαιό Λατομεία Χρύσας Δήμου Ξάνθης του Νο¬ 
μού Ξάνθης». 2 


ΑΠΟΦΑΣΕΙ Σ 

Αριθ. 1082233/8838/Β0010 (1) 


Καθορισμός ορίων αιγιαλού και δημιουργία ζώνης παρα¬ 
λίας στη θέση «Λιμάνι» στον όρμο Λειβάδι νήσου Σχοι- 
νούσας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 
2344/1940 «περί αιγιαλού και παραλίας όπως τροποποιή¬ 
θηκε και συμπληρώθηκε με τις διατάξεις του άρθρου 13 
του Ν. 1078/80 και του άρθρου 23 του Ν. 1337/83. 

2. Τις διατάξεις του Ν. 3200/55 «περί διοικητικής αποκέ¬ 
ντρωσης όπως αυτές τροποποιήθηκαν και ισχύουν σήμε¬ 
ρα με τα Ν.Δ. 532/79, Β.Δ. 704/70, Β.Δ. 705/70, Β.Δ. 
192/72, Π.Δ. 71/84, Π.Δ. 347/86, Ν. 2026/92 και Π.Δ. 97/93. 

3. Τις διατάξεις του Ν.Δ. 439/70 «περί συμπληρώσεως 
των διατάξεων περί αιγιαλού». 

4. Τις διατάξεις του άρθρου 20 Ν. 719/77 «περί του τρό¬ 
που σύνταξης τοπογραφικών υψομετρικών διαγραμμά¬ 
των από ιδιώτες μηχανικούς κ.λπ.». 

5. Τις διατάξεις του άρθρου 100 του Π.Δ. 248/88 «περί 
συγκροτήσεως μεταξύ άλλων και της Επιτροπής καθορι¬ 
σμού ορίων αιγιαλού και θέσεων αμμοληψίας. 

6. Την υπ’ αριθμ.1078204/927/0006Α/6-8-92 κοινή Υ¬ 
πουργική Απόφαση των Υπουργών Προεδρίας και Οικο¬ 
νομικών, με την οποία διατηρείται σε ισχύ η Επιτροπή κα¬ 
θορισμού ορίων αιγιαλού και θέσεων αμμοληψίας. 

7. Τις διατάξεις του άρθρου 19 παράγρ. 5 Α.Ν. 2344/95, 
του άρθρου 52 παρ.6 Ν.2218/94, του άρθρου 4 παρ.7 του 
Ν. 2240/94, δυνάμει των οποίων αρμοδιότητες του Υ¬ 


πουργείου Οικονομικών που είχαν μεταβιβασθεί στους 
Νομάρχες, ανήκουν στον Περ/κό Δ/ντή, σε συνδυασμό με 
αυτές του άρθρου 14 παρ.2 του Ν. 2399/96 με τις οποίες 
προβλέπεται η κατάργηση των Περ/κών Δ/ντών, οι αρμο¬ 
διότητες πλέον του οποίου περιήλθαν στο Γενικό Γραμ¬ 
ματέα της Περιφέρειας και ασκούνται από τον Αναπλη¬ 
ρωτή Περ/κό Δ/ντή. 

8. Τις διατάξεις του τέταρτου εδαφίου της παρ.2 του άρ¬ 
θρου 1 και της παρ.6 του ίδιου άρθρουτου Ν.2503/97 «Δι¬ 
οίκηση, οργάνωση, στελέχωση της Περιφέρειας, ρύθμι¬ 
ση θεμάτων για την τοπική αυτοδιοίκηση και άλλες διατά¬ 
ξεις (ΦΕΚ 107/Α’), σύμφωνα με τις οποίες οι 
Περιφερειακές Υπηρεσίες του Υπουργείου Οικονομικών, 
που συγκροτούσαν την Περιφερειακή Διοίκηση του Νο¬ 
μού ή Νομαρχίας, δεν υπήχθησαν στην ενιαία οργανική 
μονάδα της Περιφέρειας, ούτε καταργήθηκαν, αλλά απο¬ 
τελούν από 1-9-97, Υπηρεσίες του Υπουργείου Οικονομι¬ 
κών. 

9. Την 1087903/1481 /0006Β/28-8-97 απόφαση του Υ¬ 
πουργού Οικονομικών «περί μεταβίβασης αρμοδιοτήτων 
του Υπουργού Οικονομικών στους Προϊσταμένους των 
Περ/κών Υπηρεσιών του Υπουργείου Οικονομικών πλην 
Γ.Λ.Κ. και Γ.Χ.Κ.». 

10. Την από 16/2/99 έκθεση της κατά το άρθρο 100 
Π.Δ.284/88 αρμόδιας Επιτροπής καθορισμού ορίων αι- 
γιαλού και παραλίας για τον καθορισμό ορίων αιγιαλού 
και δημιουργία ζώνης παραλίας στη θέση «Λιμάνι» στον 
όρμο Λειβάδι νήσου Σχοινούσας. 

11. - Το από Αύγουστο 1985 τοπογραφικό διάγραμμα, 
κλίμακας 1:500, που συντάχθηκε από τον Τοπογράφο Μη¬ 
χανικό Εμμανουήλ Φλουρή, ελέγχθηκε ως προς την ακρί¬ 
βεια της αποτύπωσης από το Μηχανικό Αντώνη Παυλό- 
πουλο την 16/2/99 και θεωρήθηκε την 19/8/99 από το Δι¬ 
ευθυντή Τεχνικών Υπηρεσιών Νομ.Αυτοδ.Κυκλάδων, 
Πολιτικό Μηχανικό Ιωάννη Αλβέρτη, όπως ορίζουν οι δια¬ 
τάξεις του άρθρου 20 του Ν. 719/77 και συνοδεύει την έκ¬ 
θεση της προαναφερόμενης Επιτροπής. 

12. - Το υπ’ αριθμ.544.5/587/99/Σ.1114/3-8-99 έγγραφο 
του Γενικού Επιτελείου Ναυτικού, με το οποίο συμφωνεί 
με τα καθορισθέντα από την Επιτροπή όρια, αποφασίζει: 

Την επικύρωση της από 16/2/99 έκθεσης της κατά το άρ¬ 
θρο 100 Π.Δ.284/88 αρμόδιας Επιτροπής περί χάραξης 
των ορίων αιγιαλού και δημιουργία ζώνης παραλίας στη 
θέση «Λιμάνι» στον όρμο Λειβάδι νήσου Σχοινούσας, κα- 

θώς επίσης και του από Αύγουστο 1985 τοπογραφικού 
διαγράμματος κλίμακας 1:500, το οποίο συντάχθηκε από 
τον Τοπογράφο Μηχανικό Εμμανουήλ Φλουρή, ελέγχθη¬ 
κε ως προς την ακρίβεια της αποτύπωσης από το Μηχανι¬ 
κό Αντώνη Παυλόπουλο την 16/2/99 και θεωρήθηκε την 
19-8-99 από το Διευθυντή Τεχνικών Υπηρεσιών Νομ,Αυ- 
τοδ.Κυκλάδων, Πολιτικό Μηχανικό Ιωάννη Αλβέρτη, ό¬ 
πως ορίζουν οι διατάξεις του άρθρου 20 του Ν.719/77. 

Στο τοπογραφικό αυτό διάγραμμα σε δύο (2) πινακίδες, 
καθορίσθηκε από την αρμόδια Επιτροπή, η οριογραμμή 
του αιγιαλού με κόκκινη συνεχή πολυγωνική γραμμή, με 
στοιχεία 1,2,3... 21. 

Η οριογραμμή της παραλίας με κίτρινη συνεχή πολυγω¬ 
νική γραμμή, με στοιχεία 1’.2,3’.20’. 

Η παρούσα απόφαση μαζί με την έκθεση της Επιτροπής 
και το τοπογραφικό διάγραμμα να δημοσιευθούν στην Ε¬ 
φημερίδα της Κυβερνήσεως. 

Αθήνα, 16 Σεπτεμβρίου 1999 

Με εντολή Υπουργού 
Ο Γεν. Δ/ντής Δημ. Περιουσίας 
και Εθνικών κληροδοτημάτων 
ΠΑΝΑΓΙΩΤΗΣ ΠΙΛΑΤΗΣ 


ΕΚΘΕΣΗ 

Επιτροπής των ορίων Αιγιαλού άρθρο 100 ΠΔ 284/88 

Για τον καθορισμό που γίνεται για πρώτη φορά των ο¬ 
ρίων του αιγιαλού στον όρμο Λειβάδι Σχοινούσας θέση 
«ΛΙΜΑΝΙ». 

Στην Σχοινούσα την 16η Φεβρουάριου 1999 οι υπογε¬ 
γραμμένοι: 

1) Στυλιανός Σεζένιας προϊστάμενος Κτηματικής Υπη¬ 
ρεσίας Νομού Κυκλάδων, ως πρόεδρος. 

2) Αντώνης Παυλόπουλος Αρχιτέκτων Μηχανικός ανα¬ 
πληρωματικό μέλος επειδή το τακτικό κωλύετο να συμμε- 
τάσχει στην συνεδρίαση της επιτροπής. 

3) Αντώνιος Ζουρέλλης Υποπλοίαρχος Λ.Σ. αναπληρω¬ 
ματικό μέλος επειδή το τακτικό κωλύετο να συμμετάσχει 
στην συνεδρίαση της επιτροπής αποτελούντες την επι¬ 
τροπή καθορισμού των ορίων του αιγιαλού δυνάμει του 


άρθρου 100 ΠΔ 284/88 και της υπ’ αρ. Γ 2562/15.6.98 α¬ 
πόφασης Οικονομικής Επιθεώρησης Αττικής και κατόπιν 
της τηλεφωνικής εντολής του προέδρου αυτής μεταβή¬ 
καμε επί τόπου εις την προαναφερόμενη περιοχή, 

αφού λάβαμε υπόψη: 

1. Τα υπ’ αρ. 689/10.11.1998 έγγραφο της κοινότητας 
Σχοινούσας με το οποίο ζητείται ο καθορισμός των ορίων 
του αιγιαλού εις την ανωτέρω περιοχή. 

2. Το υπό του Εμμανουήλ Φλουρή Τοπογράφου Μηχα¬ 
νικού συνταχθέντα τοπογραφικό διαγράμματα σε δύο (2) 
πινακίδες κλίμακας 1:500 - ελεγμένα για την ακρίβεια της 
αποτύπωσης από τον Αντώνη Παυλόπουλο Αρχ. Μηχανι¬ 
κό την 16.2.1999 και θεωρημένα όπως το άρθρο 20 του Ν. 
719/77 ορίζει. 

3. Τις διατάξεις του ΑΝ 2344/40 όπως αυτός τροποποι¬ 
ήθηκε καθώς και την προς τούτο σχετική Δικαστηριακή 
και διοικητική Νομολογία. 

4. Την από την επιτόπια μετάβαση σχηματισθείσα αντί¬ 
ληψη περί του πλάτους της βρεχομένης ξηράς και λοιπών 
συναφών στοιχείων όπως: 

α) την μορφολογία της περιοχής η οποία είναι βραχώ¬ 
δης με χαμηλά υψόμετρα και υποτυπώδη βλάστηση. 

β) την επικράτηση των νοτιο - νοτιοδυτικών ανέμων οι ο¬ 
ποίοι επειρεάζουν την περιοχή. 

5. Ανατολικά στην υπό καθορισμό περιοχή υπάρχει καθο¬ 
ρισμένος αιγιαλός με την 2390/80 απόφαση Νομάρχη Κυ¬ 
κλάδων ο οποίος έχει δημοσιευθεί στο ΦΕΚ368 Δ/13.5.88 ο 
οποίος θα συνδεθεί με τον παρόντα, αποφασίζει: 

1. Καθορίζει επί των ως άνω τοπογραφικών διαγραμμά¬ 
των: 

α. Την οριογραμμή του αιγιαλού με κόκκινη συνεχή πο¬ 
λυγωνική γραμμή 1,2,3,4,.20,21. 

β. Την οριογραμμή της παραλίας με κίτρινη συνεχή πο¬ 
λυγωνική γραμμή Γ, 2', 3', 4'.19', 20'. 

Καθορίζει ΙΟμ. Ζώνη παραλίας επειδή δεν εξυπηρετού¬ 
νται οι σκοποί του άρθρου 7 παρ. 1. 

Αποφαίνεται ότι δεν υφίσταται παλαιός αιγιαλός. 

Η Επιτροπή 

Ο Πρόεδρος Τα Μέλη 

Σ. ΣΕΖΕΝΙΑΣ ΑΝΤΩΝΗΣ ΠΑΥΛΟΠΟΥΛΟΣ 
ΑΝΤΩΝΙΟΣ ΖΟΥΡΕΛΛΗΣ 

Αριθ.5111 (2) 

Κήρυξη Αναδασωτέας έκτασης 2.949,41 τ.μ. στη θέση 
Παλαιό Λατομεία Χρύσας Δήμου Ξάνθης του Νομού 
Ξάνθης.». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΝΑΤΟΛΙΚΗΣ 
ΜΑΚΕΔΟΝΙΑΣ ΚΑΙ ΘΡΑΚΗΣ 

Έχοντας υπόψη: 

1 .-Τις διατάξεις 

α) Του άρθρου 117 παρ. 3 του Συντάγματος της Χώρας, 
β) Των άρθρων 38 παρ. 1 και 41 παρ. 1 του Ν. 998/79. 
γ) Του Νόμου 2240/94 «Περί συμπληρώσεως των δια¬ 
τάξεων για την Νομαρχιακή Αυτοδιοίκηση και άλλες δια¬ 
τάξεις.». 

δ) Των Ν. 2399/96 (ΦΕΚ 90Α/27-5-97) και Ν. 2503/97 
(ΦΕΚ 107Α/30-5-97). 

2. -Την αριθ. 2776/19-6-98 απόφαση του Γεν,Γραμματέα 
της Περιφέρειας «Περί ανάθεσης άσκησης αρμοδιοτή¬ 
των». 

3. -Τις διαταγές του Υπουργείου Γεωργίας 
α) 160417/1180/8-7-80, β) 182447/3049/24-9-80, γ) 
141823/24-2-1983 και δ) 85144/1488/2.9.1992. 

4. -Την αριθ. 2496/9-7-99 πρόταση του Δασαρχείου Ξάν¬ 
θης με την οποία προτείνεται η κήρυξη της έκτασης που 
αναφέρεται στο θέμα ως αναδασωτέας. 

5. -Την αριθ. 1230/14-7-99 εισήγηση της Δ/νσης Δασών 
Ν. Ξάνθης. 

6. -Το γεγονός ότι στην κηρυχθείσα με την αριθ.4129/20- 
7-1999 δική μας που δημοσιεύτηκε στο ΦΕΚ 639/25-8- 


1999 Τεύχος Δ’ αναγράφεται στο θέμα το εμβαδόν λαν¬ 
θασμένα ως 2849,41 τ.μ. αντί του ορθού 2949,41 τ.μ., 
αποφασίζουμε: 

Κηρύσσουμε αναδασωτέα με σκοπό την προστασία των 
δασικών εδαφών και δασικού περιβάλλοντος και την απο¬ 
κατάσταση της βλάστησης με φυσική η τεχνητή αναδά¬ 
σωση που καταστράφηκε από παράνομη εκχέρσωση για 
να αποκλειστεί η χρήση της για κάθε άλλο σκοπό, τη δη¬ 
μόσια δασική έκταση εμβαδού 2.949,41 τ.μ. που βρίσκε¬ 
ται στη δασική θέση Παλιά Λατομεία Χρύσας Δήμου Ξάν¬ 
θης και προσδιορίζεται από τα στοιχεία: Α,Β,Γ,Δ,Ε,Ζ,Α, 
και έχει όρια: 

Ανατολικά: Ισοπεδωμένη έκταση από Αρίστο Πολίτη. 

Δυτικά: Δρόμο προς Παλιά Λατομεία Χρύσας. 

Βόρεια: Δρόμο που οδηγεί σε ιδιοκτησία Οδυσσέα 
Μπλέτσα. 

Νότια: Δρόμο που οδηγεί σε ιδιοκτησία Μπαλτατζίδη. 

όπως φαίνεται στο συνημμένο διάγραμμα που αποτελεί 
αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Η αριθ.4129/20-7-1999 απόφασή μας που δημοσιεύτη¬ 
κε στο ΦΕΚ 639/25-8-1999/τ.Δ' παύει να ισχύει. 

Καβάλα, 20 Σεπτεμβρίου 1999 

Με εντολή Γενικού Γραμματέα Περιφέρειας 
Ο Διευθυντής Δασών Περιφέρειας 
ΚΩΝ/ΝΟΣ ΕΥΤΥΧΙΔΗΣ 

